

**07 martie 2022**

### COMUNICAT DE PRESĂ

***APIA eliberează adeverințe pentru beneficiarii Măsurii 14 - Bunăstarea animalelor***

Agenția de Plăți și Intervenție pentru Agricultură (APIA) **demarează, de astăzi**, **7 martie 2022,** **eliberarea de adeverințe pentru beneficiarii Măsurii 14 - Bunăstarea animalelor,** care intenționează să acceseze credite în vederea finanțării activităților curente, de la instituțiile bancare și nebancare ce au încheiat convenții cu APIA**,** **pentru anul de angajament 2022**.

Astfel, potrivit convențiilor, la solicitarea scrisă a fermierului, APIA eliberează o adeverință prin care confirmă că acesta a depus cerere de plată **aferentă anului de angajament 2022,** pentru Măsura 14 – Plăți în favoarea bunăstării animalelor - *pachetul a) porcine*sau  *pachetul b)* *păsări.*

Prin adeverință se confirmă valoarea ***de 85% din valoarea sumei solicitate în cererea de plată aferentă anului de angajament 2022.***

Valoarea creditului va fi de până la 90% din suma înscrisă în adeverința cuvenită beneficiarului pentru Plățile privind bunăstarea animalelor, anul de angajament 2022.

Fondul de Garantare a Creditului Rural IFN – SA (FGCR) și Fondul Național de Garantare a Creditului pentru întreprinderi Mici și Mijlocii IFN – SA (FNGCIMM) garantează maxim 80% din valoarea fiecărui credit acordat de bănci fermierilor.

Reamintim fermierilor că potrivit Ordinului Ministrului Agriculturii și Dezvoltării Rurale nr.703/2013, cu modificările și completările ulterioare, sunt stabilite condițiile în care se vor încheia convențiile dintre instituțiile financiar-bancare și nebancare și APIA. Dobânda aferentă acordării creditelor va fi de **RON-ROBOR 6M + maxim 2%**.

**În ce privește comisioanele practicate de instituțiile finanțatoare**, **APIA atrage atenția fermierilor** care doresc să acceseze credite, **să analizeze cu atenție sporită soluțiile de finanțare propuse de instituțiile financiar-bancare și nebancare în ceea ce privește costul acestora**, **astfel încât să aleagă modalitățile de finanțare care răspund cel mai bine necesităților proprii**.

Până în prezent, APIA a încheiat Convenții cu următoarele instituții bancare și nebancare și cu cele două fonduri de garantare, respectiv Fondul de Garantare a Creditului Rural (FGCR) și Fondul Național de Garantare a Creditelor pentru Întreprinderile Mici si Mijlocii (FNGCIMM):

1. APIA - Alpha Bank - FGCR;
2. APIA - BCR - FNGCIMM;
3. APIA – BRD - FGCR;
4. APIA – Creditcoop - FGCR;
5. APIA – CEC Bank – FGCR/ FNGCIMM;
6. APIA – Exim Bank/ FNGCIMM;
7. APIA – First Bank – FGCR;
8. APIA – Intesa SanPaolo – FGCR;
9. APIA - OTP Bank – FGCR/FNGCIMM;
10. APIA – Patria Bank – FGCR;
11. APIA – Raiffeisen – FGCR;
12. APIA – Banca Românească – FGCR;
13. APIA - Banca Transilvania – FGCR;
14. APIA – Techventures Bank- FGCR.

**Toate convențiile** încheiate între APIA, instituțiile bancare și nebancare, respectiv FGCR/ FNGCIMM **vor fi postate pe site-ul instituției:** [**www.apia.org.ro**](http://www.apia.org.ro)**, în secțiunea Convenții, Acorduri, Protocoale.**

**SERVICIUL RELAŢII CU PUBLICUL ŞI COMUNICARE**